CELEX: 32008D0120
Language: lt
Date: 1202342400000
Title: 2008/120/EB: 2008 m. vasario 7 d. Komisijos sprendimas, iš dalies keičiantis Tarybos direktyvos 88/407/EEB D priedą ir Sprendimą 2004/639/EB, nustatantį galvijų spermos importo sąlygas (pranešta dokumentu Nr. C(2008) 409) (Tekstas svarbus EEE)

16.2.2008   
            
            
               LT
            
            
               Europos Sąjungos oficialusis leidinys
            
            
               L 42/63
            
         
      KOMISIJOS SPRENDIMAS
   
   2008 m. vasario 7 d.
   iš dalies keičiantis Tarybos direktyvos 88/407/EEB D priedą ir Sprendimą 2004/639/EB, nustatantį galvijų spermos importo sąlygas
   (pranešta dokumentu Nr. C(2008) 409)
   (Tekstas svarbus EEE)
   (2008/120/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui (1), ypač į jos 8 straipsnio 1 dalį, 10 straipsnio 2 dalies pirmą pastraipą, 11 straipsnio 2 dalį ir 17 straipsnio antrą pastraipą,
   kadangi:
   
               (1)
            
            
               Direktyvoje 88/407/EEB nustatyti gyvūnų sveikatos reikalavimai, taikomi Bendrijos vidaus prekybai užšaldyta galvijų sperma bei jos importui, ir pateikti pavyzdiniai veterinarijos sertifikatai Bendrijos vidaus prekybai tokia preke.
            
         
               (2)
            
            
               Direktyva 88/407/EEB buvo iš dalies pakeista Tarybos direktyva 2003/43/EB (2) nustatant, inter alia, spermos saugojimo centrus ir šių centrų oficialaus patvirtinimo ir oficialios priežiūros sąlygas.
            
         
               (3)
            
            
               2004 m. rugsėjo 6 d. Komisijos sprendime 2004/639/EB, nustatančiame galvijų spermos importo sąlygas (3), pateikti importuojamos į Bendriją galvijų spermos pavyzdiniai veterinarijos sertifikatai. Tą sprendimą reikėtų suderinti su Direktyva 88/407/EEB, o trečiųjų šalių, iš kurių valstybės narės leidžia importuoti galvijų spermą, sąrašą reikėtų papildyti.
            
         
               (4)
            
            
               Be to, kad būtų užtikrintas visiškas tokios spermos susekamumas Bendrijos vidaus prekyboje, reikėtų nustatyti pavyzdinius veterinarijos sertifikatus Bendrijos vidaus prekybai galvijų sperma, išsiųsta iš patvirtintų spermos saugojimo centrų, bei jos importui.
            
         
               (5)
            
            
               Sertifikatai turėtų būti pateikti laikantis standartizuoto veterinarijos sertifikatų išdėstymo, nustatyto 2004 m. kovo 30 d. Komisijos sprendimu 2004/292/EB dėl TRACES sistemos įdiegimo, iš dalies keičiančiu Sprendimą 92/486/EEB (4).
            
         
               (6)
            
            
               Kad būtų atsižvelgta į standartizuotą veterinarijos sertifikatų išdėstymą, taip pat reikėtų iš dalies pakeisti Direktyvos 88/407/EEB D priede pateiktus Bendrijos vidaus prekybos galvijų sperma sertifikatų pavyzdžius.
            
         
               (7)
            
            
               Todėl Direktyvą 88/407/EEB ir Sprendimą 2004/639/EEB reikėtų iš dalies atitinkamai pakeisti.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 88/407/EB D priedas pakeičiamas šio sprendimo I priedo tekstu.
   2 straipsnis
   Sprendimas 2004/639/EB iš dalies keičiamas taip:
   
               1)
            
            
               1 straipsnis papildomas šia dalimi:
               „5.   Nepažeidžiant 4 dalies nuostatų valstybės narės leidžia importuoti 1 ir 2 dalyse nurodytą galvijų spermą, išsiųstą iš patvirtinto spermos saugojimo centro ir tenkinančią II priedo 3 dalyje pateiktame pavyzdiniame veterinarijos sertifikate nustatytas sąlygas ir kartu pateikiant tokį tinkamai užpildytą sertifikatą.“
            
         
               2)
            
            
               I ir II priedai pakeičiami šio sprendimo II priedo tekstu.
            
         3 straipsnis
   Šis sprendimas įsigalioja 2008 m. kovo 1 d.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. vasario 7 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 194, 1988 7 22, p. 10. Direktyva su paskutiniais pakeitimais, padarytais Komisijos sprendimu 2006/16/EB (OL L 11, 2006 1 17, p. 21).
   
      (2)  OL L 143, 2003 6 11, p. 23.
   
      (3)  OL L 292, 2004 9 15, p. 21. Sprendimas su paskutiniais pakeitimais, padarytais Reglamentu (EB) Nr. 1792/2006 (OL L 362, 2006 12 20, p. 1).
   
      (4)  OL L 94, 2004 3 31, p. 63. Sprendimas su paskutiniais pakeitimais, padarytais Sprendimu 2005/515/EB (OL L 187, 2005 7 19, p. 29).
   
      I PRIEDAS
      
         
            „D PRIEDAS
            BENDRIJOS VIDAUS PREKYBOS PAVYZDINIAI SERTIFIKATAI
            
               D1 PRIEDAS
               Pavyzdinis sertifikatas, taikomas Bendrijos vidaus prekybai sperma, surinkta laikantis Tarybos direktyvos 88/407/EEB su pakeitimais, padarytais Direktyva 2003/43/EB, nuostatų ir išsiųsta iš patvirtinto spermos surinkimo centro
               
                  
               
                  
            
            
               D2 PRIEDAS
               Pavyzdinis sertifikatas, taikomas nuo 2006 m. sausio 1 d. Bendrijos vidaus prekybai spermos, surinktos, apdorotos ir saugotos iki 2004 m. gruodžio 31 d. pagal Tarybos direktyvos 88/407/EEB nuostatas, taikomas iki 2003 m. liepos 1 d., ir parduotos po tos datos pagal Direktyvos 2003/43/EB 2 straipsnio 2 dalį, išsiųstos iš patvirtinto spermos surinkimo centro, atsargomis
               
                  
               
                  
               
                  
            
            
               D3 PRIEDAS
               Pavyzdinis sertifikatas, taikomas Bendrijos vidaus prekybai sperma, išsiųsta iš patvirtinto spermos saugojimo centro arba iš patvirtinto spermos surinkimo centro:
               
                           —
                        
                        
                           surinkta pagal Tarybos direktyvą 88/407/EEB su pakeitimais, padarytais Direktyva 2003/43/EB,
                        
                     
                           —
                        
                        
                           arba surinkta, apdorota ir (arba) saugota iki 2004 m. gruodžio 31 d. pagal Tarybos direktyvos 88/407/EEB nuostatas, taikomas iki 2003 m. liepos 1 d., ir parduota po tos datos pagal Direktyvos 2003/43/EB 2 straipsnio 2 dalį.
                        
                     
                  
               
                  
            “
      
   
   
      II PRIEDAS
      „
            I PRIEDAS
            Trečiųjų šalių, iš kurių valstybės narės leidžia importuoti galvijų spermą, sąrašas
            
                        ISO kodas
                     
                     
                        Šalis
                     
                     
                        Teritorijos apibūdinimas
                        (jei reikia)
                     
                     
                        Papildomos garantijos
                     
                  
                        AU
                     
                     
                        Australija
                     
                     
                         
                     
                     
                        II priedo 1 dalyje pateikto sertifikato II.5.4.1.2 ir II.5.4.2.2 punktuose išvardytos papildomos garantijos yra privalomos.
                     
                  
                        CA
                     
                     
                        Kanada
                     
                     
                        Teritorija, kaip apibūdinta Tarybos sprendimo 79/542/EEB I priedo 1 dalyje (1).
                     
                     
                        II priedo 1 dalyje pateikto sertifikato II.5.4.1.2 punkte nurodyta papildoma garantija yra privaloma.
                     
                  
                        CH
                     
                     
                        Šveicarija
                     
                     
                         
                     
                     
                         
                     
                  
                        HR
                     
                     
                        Kroatija
                     
                     
                         
                     
                     
                         
                     
                  
                        NZ
                     
                     
                        Naujoji Zelandija
                     
                     
                         
                     
                     
                         
                     
                  
                        US
                     
                     
                        Jungtinės Valstijos
                     
                     
                         
                     
                     
                        II priedo 1 dalyje pateikto sertifikato II.5.4.1.2 punkte nurodyta papildoma garantija yra privaloma.
                     
                  
         
            II PRIEDAS
            Importuojamų arba tranzitu vežamų prekių pavyzdiniai veterinarijos sertifikatai galvijų sperma (importui, surinkta laikantis Tarybos direktyvos 88/407/EEB su pakeitimais, padarytais Direktyva 2003/43/EB, nuostatų)
            1   DALIS
            Pavyzdinis sertifikatas, taikomas importuojamai arba tranzitu vežamai spermai, surinktai laikantis Tarybos direktyvos 88/407/EEB su pakeitimais, padarytais Direktyva 2003/43/EB, nuostatų ir išsiųstai iš patvirtinto spermos surinkimo centro
            
               
            
               
            
               
            2   DALIS
            Pavyzdinis sertifikatas, taikomas nuo 2005 m. sausio 1 d. importuojamoms ir tranzitu vežamoms spermos, surinktos, apdorotos ir saugotos iki 2004 m. gruodžio 31 d. pagal Tarybos direktyvos 88/407/EEB nuostatas, taikomas iki 2003 m. liepos 1 d., ir importuotos po 2004 m. gruodžio 31 d. pagal Direktyvos 2003/43/EB 2 straipsnio 2 dalį, išsiųstos iš patvirtinto spermos surinkimo centro, atsargomis
            
               
            
               
            
               
            
               
            3   DALIS
            Pavyzdinis sertifikatas, taikomas importuojamai ir tranzitu vežamai spermai, išsiųstai iš patvirtinto spermos saugojimo centro arba iš patvirtinto spermos surinkimo centro:
            
                        —
                     
                     
                        surinktai ir apdorotai laikantis Tarybos direktyvoje 88/407/EEB su pakeitimais, padarytais Direktyva 2003/43/EB nustatytų sąlygų,
                     
                  
                        —
                     
                     
                        arba surinktai, apdorotai ir saugotai iki 2004 m. gruodžio 31 d. pagal Tarybos direktyvos 88/407/EEB nuostatas, taikomas iki 2003 m. liepos 1 d., ir parduotai po tos datos pagal Direktyvos 2003/43/EB 2 straipsnio 2 dalį.
                     
                  
               
            
               
            
               
         “
      
         (1)  OL L 146, 1979 6 14, p. 15. Priedas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).